title: 2013/576/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost hrane za proračunsko leto 2011

text:
               16.11.2013

               SL

               Uradni list Evropske unije

               L 308/228

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske agencije za varnost hrane za proračunsko leto 2011
   (2013/576/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost hrane za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (4) o ustanovitvi Evropske agencije za varnost hrane, zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0074/2013),

               1.

               podeli razrešnico izvršni direktorici Evropske agencije za varnost hrane glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 92.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 31, 1.2.2002, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost hrane za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2011 z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 178/2002 Evropskega parlamenta in Sveta (4) o ustanovitvi Evropske agencije za varnost hrane, zlasti člena 44 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0074/2013),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za varnost hrane (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je proračun agencije v proračunskem letu 2011 znašal 77 309 800 EUR v primerjavi z letom 2010, ko je znašal 74 700 000 EUR, kar pomeni 3,49-odstotno povečanje, in ker je agencija v celoti financirana iz prispevkov Unije,

         Upravljanje proračuna in finančno poslovodenje

                  1.

                  je seznanjen s prizadevanji za spremljanje proračuna med proračunskim letom, ki še vedno prispevajo k stalni visoki stopnji izvrševanja proračuna, ki znaša 98,47 % (98,8 % leta 2010);

                  2.

                  ugotavlja, da je znašala stopnja izvrševanja plačil 82,05 %, kar pomeni manjše zmanjšanje v primerjavi s prejšnjim letom (83,51 %);

                  3.

                  ugotavlja, da je bil leta 2011 za agencijo iz proračuna Unije na voljo znesek v višini 78 800 000 EUR; ugotavlja, da je bilo do konca leta 2011 zasedenih 334 od 355 delovnih mest, in da je agencija zaposlila 109 pogodbenih uslužbencev in napotenih nacionalnih strokovnjakov; poziva agencijo, naj izboljša stopnjo zaposlovanja, čeprav se v celoti zaveda, da se agencija zaradi svoje lokacije sooča z določenimi pomanjkljivostmi, povezanimi s prevozom;

                  4.

                  agencijo opozarja, naj izboljša spoštovanje načela enoletnosti; meni, da je leto 2011 posebno leto, saj je prišlo do selitve na nove uradne sedeže, kar je povzročilo zamude pri poravnavi plačil;

         Nepremičninska politika

                  5.

                  ugotavlja, da je agencija decembra 2011 kupila novo stavbo, ki jo uporablja za sedež, in sicer za 36,8 milijona EUR, ki jih bo 25 let odplačevala v četrtletnih obrokih, kar pomeni plačilo obresti v višini 18,5 milijona EUR; poleg tega ugotavlja, da se Računsko sodišče sprašuje, ali ne bi bilo mogoče pri proračunskem organu poiskati gospodarnejše rešitve v skladu z načelom dobrega finančnega poslovodenja in ob polnem upoštevanju finančne uredbe;

                  6.

                  od agencije je izvedel, da je leta 2005 proračunskemu organu predložila nepremičninski projekt s sporazumom o odloženem plačilu nakupne cene za 25 let, in da je proračunski organ nepremičninski projekt odobril; ugotavlja, da je na predlog Računskega sodišča bila na Komisijo naslovljena zahteva za dodatna sredstva, da bi se celoten nakup opravil z enim samim plačilom; vendar ugotavlja, da se v sedanjih razmerah strogega nadzora odhodkov na tak način ni dalo povečati sredstev agencije; ugotavlja, da so se s sprejetimi načini nakupa zmanjšali stroški prostorov agencije v primerjavi s predhodno rešitvijo najemanja;

         Prerazporeditve

                  7.

                  na podlagi poročila Računskega sodišča in letnega poročila o dejavnostih agencije ugotavlja, da je bilo leta 2011 izvedenih 13 proračunskih prerazporeditev; ugotavlja predvsem, da je bilo 2,46 milijona EUR prerazporejenih iz naslova I na proračunske vrstice naslova II za nepremičnine in IT, da bi zagotovili sredstva za prilagoditev informacijskih in finančnih sistemov, ki so povezani z reorganizacijo in prehodom na računovodstvo na podlagi nastanka poslovnih dogodkov, in za krepitev razpoložljivih virov za selitev na stalni sedež in njegovo opremo; poleg tega ugotavlja, da so prerazporeditve potekale znotraj naslovov II in III; je zaskrbljen zaradi pripombe Računskega sodišča, da to kaže na slabosti v načrtovanju in izvrševanju proračuna in je v nasprotju z načelom specifikacije;

         Navzkrižje interesov in preglednost

                  8.

                  pozdravlja dejstvo, da je Računsko sodišče opravilo revizijo, pri kateri je ocenilo politike in postopke za obvladovanje situacij navzkrižja interesov za štiri evropske agencije, vključno z Evropsko agencijo za varnost hrane, in da je predstavilo rezultate revizije v posebnem poročilu Računskega sodišča št. 15/2012;

                  9.

                  z zaskrbljenostjo ugotavlja, da glede na ugotovitve Računskega sodišča agencija ob izteku terenskega dela (oktober 2011) ni ustrezno obvladovala navzkrižij interesov; vendar ugotavlja, da je agencija medtem že razvila napredne politike za obvladovanje situacij navzkrižja interesov; je kljub temu zaskrbljen, da te politike niso vodile k želenim rezultatom;

                  10.

                  pozdravlja organizacijo obvezne seje o etiki in integriteti za vse člane upravnega odbora oktobra 2012; poziva upravni odbor, naj učinkovito izvaja kodeks ravnanja ter sprejme določbe, s katerimi bi preprečil in kaznoval primere, ko se uradniki izmenično zaposlujejo v agencijah in zasebnem sektorju, da bi se v prihodnje izognili podobnim primerom, kot je bil tisti z eno od nekdanjih predsednic;

                  11.

                  ugotavlja, da agencija do konca leta 2013 načrtuje oceno svoje politike neodvisnosti in da med drugim preučuje možnost objave izidov postopkov kršitve zaupanja, vključno z izidi postopkov za preverjanje integritete znanstvenega pregleda, prav tako pa namerava razširiti in okrepiti pooblastila svojega odbora za navzkrižje interesov, na primer tako, da bi mu podelila podobna pooblastila, kot jih ima odbor za etične standarde in preprečevanje navzkrižja interesov v francoski agenciji za hrano ter okoljsko in poklicno zdravje in varnost (ANSES); pričakuje, da bo agencija organ za podelitev razrešnice obvestila o tej zadevi, po možnosti pred oktobrom 2013;

                  12.

                  poziva agencijo, naj začne strukturiran dialog s civilno družbo o zadevah, ki se nanašajo na navzkrižja interesov, ter povabi zadevne organizacije, da se odprto pogovorijo o zadevah, ki so v skupnem interesu, na podlagi dogovorjene agende, ter organ za podelitev razrešnice vsaj dvakrat letno obvestijo o izidu teh razprav; ugotavlja, da je agencija okrepila ta dialog z interesnimi skupinami in civilno družbo; meni, da mora upravni odbor agencije te dialoge institucionalizirati in upoštevati;

                  13.

                  je zaskrbljen, da je bila agencija deležna kritike zaradi pomanjkanja preglednosti glede objave letnih izjav o interesih in zaradi pomanjkanja usposabljanja o navzkrižju interesov; zahteva, da se glede tega ukrepa in poziva agencijo, naj organu za podelitev razrešnice poroča o sprejetih ukrepih; pozdravlja dejstvo, da so sedaj vse letne izjave o interesih strokovnjakov agencije objavljene in dostopne na spletni strani agencije;

                  14.

                  poziva agencijo, naj uvrsti navzkrižja interesov na vrh liste prednostnih nalog, da zavaruje svojo verodostojnost in ohrani zaupanje javnosti v varnost hrane ter naj, kolikor je mogoče podrobno in natančno navede, kako bo izvedla glavna priporočila iz poročila Računskega sodišča in iz resolucije Parlamenta; poziva agencijo, naj navzkrižja interesov zelo skrbno preuči zaradi začetka pregleda ustanovitvene uredbe, ki ponuja priložnost za doseganje najvišjih standardov upravljanja, kot je opisala Organizacija za gospodarsko sodelovanje in razvoj (OECD), in bi pozitivno vplivali na upravno strukturo agencije, njeno neodvisnost in znanstveno kakovost; meni, da je pregled ustanovitvene uredbe velika priložnost za začetek radikalnih sprememb v agenciji, ki je pristojna za objektivno znanstveno svetovanje o hrani in okoljski varnosti na ravni Unije;

                  15.

                  toplo priporoča, da se v izogib neposrednemu prehodu osebja s položaja v agenciji na podobno mesto v industriji ali v povezane lobije, oziroma obratno, določi prehodno obdobje, ki ga je treba upoštevati za posebna področja dela, da se tako izognemo navzkrižju interesov;

                  16.

                  ugotavlja, da je agencija na podlagi revizije Računskega sodišča in objave posebnega poročila št. 15/2012 sprejela številne, spodaj naštete ukrepe:

                              —

                              leta 2007 je uvedla celovit okvir v izogib morebitnemu navzkrižju interesov, ki ga od tedaj redno pregleduje in posodablja,

                              —

                              od leta 2011 je ta okvir okrepila s sprejetjem spremenjene politike neodvisnosti in postopkov znanstvenega sprejemanja odločitev; vendar je zaskrbljen zaradi primernosti spremenjene politike in navaja številne primere navzkrižja interesov, ki sta jih leta 2012 ugotovili nadzorni nevladni organizaciji – Evropski observatorij za podjetja in Earth Open Source; zahteva, da se politiko neodvisnosti agencije še dodatno izboljša, vključno s prepovedjo vezi z organi, povezanimi z industrijo,

                              —

                              za konec leta 2013 je napovedala pregled svoje politike in izvedbenih pravil o neodvisnosti,

                              —

                              julija 2012 je vpeljala okvir, ki ga je posredovala Komisija, za etiko in integriteto ter sprejela posebno politiko daril,

                              —

                              leta 2012 je imenovala svetovalca za etiko;

                        poziva agencijo, naj še naprej izvaja priporočila Računskega sodišča, da se izogne navzkrižju interesov med različnimi upravnimi in operativnimi strukturami ter organu za podelitev razrešnice poroča o izvajanju zgoraj omenjenih politik in postopkov kot tudi o nadaljnjih dogodkih glede obvladovanja navzkrižja interesov pred oktobrom 2013;

                  17.

                  priznava prizadevanja agencije za izboljšanje preprečevanja navzkrižja interesov in njihovega upravljanja; vendar ugotavlja, da nadzorne nevladne organizacije oziroma celo sodelavci strokovnjaki za varnost hrane dvomijo o neodvisnosti in pristojnosti njenega zunanjega osebja, kot v primeru delovne skupine strokovnjakov o endokrinih motilcih; poudarja dejstvo, da se posledično delu agencije oporeka, kot med skupno delavnico JRC-NIEHS o vplivih nizkih odmerkov endokrinih aktivnih kemikalij, ki je potekala v Berlinu decembra 2012;

                  18.

                  ugotavlja, da je upravni odbor izvolil svojega predsednika na javni seji; vendar opozarja, da je Parlament v postopku razrešnice za leto 2010 pozval k javnemu glasovanju za izvolitev predsednika upravnega odbora ter pričakuje, da bo ta zahteva uresničena;

                  19.

                  ugotavlja, da smernice OECD, na katerih temelji posebno poročilo Računskega sodišča št. 15/2012, ki sicer ponujajo mednarodna merila v zvezi s tem, niso namenjene agencijam in ne izpolnjujejo specifičnih potreb decentraliziranih agencij; izreka pohvalo za namero Komisije, da bo oblikovala smernice za obvladovanje navzkrižja interesov, kakor je določeno v njenem časovnem načrtu za ukrepanje na osnovi skupnega pristopa za decentralizirane agencije EU;

                  20.

                  poudarja zavezo agencije, da bo oktobra 2012 začela izvajati svojo prvo oceno naključnega vzorca izjav o interesih, da bi preverila njihovo skladnost z na novo sprejeto politiko neodvisnosti in izvedbenimi pravili; vendar ugotavlja, da je treba protokole še dopolniti, kar je vodilo k preložitvi ocene; poziva agencijo, naj organ za podelitev razrešnice obvesti o razlogih za to zamudo in o predvidenem časovnem razporedu za organizacijo te ocene;

                  21.

                  pozdravlja načrte agencije, da bo leta 2013 začela izvajati pilotni projekt, s katerim bo v okviru agencije opravila del znanstvenega dela, ki ga trenutno opravljajo zunanji strokovnjaki znotraj delovnih skupin na področju reguliranih produktov; ugotavlja, da se bo ta pobuda začela izvajati na področju živilskih sestavin in gensko spremenjenih organizmov; od agencije zahteva, da organu za podelitev razrešnice ponudi več informacij o doseženem napredku;

                  22.

                  z zadovoljstvom ugotavlja, da od leta 2011 agencija v svoje letno poročilo o dejavnostih vključuje posebno poglavje, ki opisuje ukrepe, sprejete za izvajanje politike neodvisnosti, ter je tako delno odgovorila na priporočila iz resolucije Parlamenta z dne 23. oktobra 2012 o razrešnici za to agencijo za proračunsko leto 2010 (6);

                  23.

                  pozdravlja dejstvo, da so življenjepisi izvršne direktorice agencije, višjega vodstva in skupine strokovnjakov zdaj objavljeni na spletnem mestu, prav tako kot njihove izjave o interesih; je seznanjen s prizadevanji agencije za večjo preglednost, vendar kljub temu ocenjuje, da bi ta pravila lahko veljala za vse strokovnjake v agenciji, kot je bilo izraženo med postopkom razrešnice za leto 2010; razume, da delo glede te zadeve še poteka; poziva agencijo, naj organ za podelitev razrešnice čim prej seznani z napredkom, doseženim na tem področju;

         Notranja revizija

                  24.

                  na podlagi odgovorov agencije ugotavlja, da je leta 2011 služba Evropske komisije za notranjo revizijo izvedla revizijsko zagotovilo operativnega načrtovanja in oblikovanja proračuna, medtem ko je služba za notranjo revizijo izvedla tri revizijska zagotovila, in sicer postopek izbora članov sveta, posebno revizijo prispevkov strokovnjakov k strokovnim mnenjem (po navzkrižju interesov) kot tudi vmesni pregled stroškov, ki so bili zahtevani za stalni sedež agencije;

                  25.

                  z zadovoljstvom ugotavlja, da je od 11 priporočil (nobeno „kritično“, dve „zelo pomembni“, sedem „pomembnih“ in dve „zaželeni“), ki jih je podala služba Evropske komisije za notranjo revizijo, vodstvo sprejelo vse, pet od šestih priporočil z oznako „zelo pomembno“ je bilo izvedenih in čakajo na spremljanje službe Evropske komisije za notranjo revizijo, izvajanje zadnjega pa poteka; ugotavlja tudi, da je služba za notranjo revizijo podala eno zelo pomembno in dve pomembni priporočili in da je od 11 zelo pomembnih priporočil pet izvedenih, šest pa se jih še vedno izvaja; ugotavlja, da ni nobenega kritičnega priporočila;

                  26.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 92.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 31, 1.2.2002, str. 1.

         (5)  UL L 357, 31.12.2002, str. 72.

         (6)  UL L 350, 20.12.2012, str. 77.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: 2012/27/SZVP: Sklep Političnega in varnostnega odbora EU BAM Rafah/2/2011 z dne 20. decembra 2011 o podaljšanju trajanja mandata vodje Misije pomoči Evropske unije za mejni prehod Rafa (EU BAM Rafah)

text:
               13.1.2012

               SL

               Uradni list Evropske unije

               L 9/14

         SKLEP POLITIČNEGA IN VARNOSTNEGA ODBORA EU BAM RAFAH/2/2011
   z dne 20. decembra 2011
   o podaljšanju trajanja mandata vodje Misije pomoči Evropske unije za mejni prehod Rafa (EU BAM Rafah)
   (2012/27/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji, zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1), zlasti člena 10(1),
   ob upoštevanju naslednjega:

               (1)

               Svet je na podlagi Skupnega ukrepa 2005/889/SZVP pooblastil Politični in varnostni odbor (PVO) za sprejemanje ustreznih odločitev v skladu s členom 38 Pogodbe v zvezi s političnim nadzorom in strateškim vodenjem misije EU BAM Rafah, vključno z odločitvijo o imenovanju vodje misije.

               (2)

               PVO je dne 11. novembra 2008 na predlog generalnega sekretarja/visokega predstavnika s Sklepom EU BAM Rafah/1/2008 (2) imenoval g. Alaina FAUGERASA za vodjo misije EU BAM Rafah. Potem je PVO dne 21. maja 2010 na predlog visoke predstavnice Unije za zunanje zadeve in varnostno politiko (VP) s Sklepom EU BAM Rafah/1/2010 (3) trajanje mandata g. Alaina FAUGERASA podaljšal do 24. maja 2011 ter navedeni mandat s Sklepom EU BAM Rafah/1/2011 (4) znova podaljšal do 31. decembra 2011.

               (3)

               Visoka predstavnica Unije za zunanje zadeve in varnostno politiko je predlagala PVO, da se trajanje mandata g. Alaina FAUGERASA kot vodje misije EU BAM Rafah s 1. januarjem 2012 podaljša do 30. junija 2012 –

         SPREJEL NASLEDNJI SKLEP:
   Člen 1
   Trajanje mandata g. Alaina FAUGERASA kot vodje Misije pomoči Evropske unije za mejni prehod Rafa se s 1. januarjem 2012 podaljša do 30. junija 2012.
   Člen 2
   Ta sklep začne veljati na dan sprejetja.

      V Bruslju, 20. decembra 2011

            Za Politični in varnostni odbor

            Predsednik

         O. SKOOG

      (1)  UL L 327, 14.12.2005, str. 28.

      (2)  UL L 306, 15.11.2008, str. 99.

      (3)  UL L 126, 22.5.2010, str. 25.

      (4)  UL L 142, 28.5.2011, str. 63.


title: 2010/462/EU: Sklep Komisije z dne 18. avgusta 2010 o sprejetju sklepa o financiranju pilotnega projekta za krepitev moči potrošnikov ter učinkovitosti in stabilnosti evropskih finančnih trgov prek izobraževanja potrošniških združenj in podobnih organizacij

text:
               20.8.2010

               SL

               Uradni list Evropske unije

               L 219/21

         SKLEP KOMISIJE
   z dne 18. avgusta 2010
   o sprejetju sklepa o financiranju pilotnega projekta za krepitev moči potrošnikov ter učinkovitosti in stabilnosti evropskih finančnih trgov prek izobraževanja potrošniških združenj in podobnih organizacij
   (2010/462/EU)
   EVROPSKA KOMISIJA JE –
   ob upoštevanju Pogodbe o Evropski uniji,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljnjem besedilu: finančna uredba), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju naslednjega:

               (1)

               V skladu s členom 75 finančne uredbe in členom 90(1) izvedbenih pravil mora institucija ali organi, na katere je ta institucija prenesla pooblastila, pred odobritvijo izdatka iz proračuna Unije sprejeti sklep o financiranju, ki določa bistvene sestavine ukrepa, ki zahteva izdatke.

               (2)

               Predlagani pilotni projekt je v skladu s členom 49(6)(a) finančne uredbe eksperimentalni pilotni projekt, namenjen preskušanju izvedljivosti ukrepa in njegove uporabnosti.

               (3)

               Proračunski organ je v proračunu Unije za leto 2010 namenil 1 milijon EUR pilotnemu projektu za krepitev moči potrošnikov ter učinkovitosti in stabilnosti evropskih finančnih trgov prek izobraževanja.

               (4)

               Za izvajanje tega pilotnega projekta so predvideni trije ukrepi, za njihovo financiranje pa je treba sprejeti en sklep.

               (5)

               Ker finančne storitve postajajo vse zapletenejše, potrošniki bolj potrebujejo finančne nasvete. Storitev splošnega finančnega svetovanja lahko okrepi moč potrošnikov in zagotovi informacije za preudarno izbiro finančnih storitev. Izobraževanje neprofitnih organizacij, kot so potrošniška združenja, druge nevladne organizacije in vladne organizacije, bo omogočilo, da bodo bolje svetovala potrošnikom glede številnih pomembnih vprašanj v zvezi s finančnimi storitvami.

               (6)

               Ta sklep o financiranju lahko zajema tudi zamudne obresti na podlagi člena 83 finančne uredbe in člena 106(5) izvedbenih pravil.

               (7)

               Za uporabo tega sklepa je primerno opredeliti izraz „bistvena sprememba“ v smislu člena 90(4) izvedbenih pravil –

         SPREJELA NASLEDNJI SKLEP:
   Edini člen
   Ukrepi iz Priloge se odobrijo. Financirajo se iz proračunske vrstice 17 02 04 proračuna Evropske unije za leto 2010 do največ 1 000 000 EUR. Ta sredstva lahko vključujejo tudi zamudne obresti.
   Zneski, ki so navedeni v naslednjih opisih, so okvirni. V okviru najvišjega okvirnega proračuna vseh posebnih ukrepov se skupno število sprememb, ki ne presega 20 %, ne obravnava kot bistveno, če znatno ne vpliva na naravo in cilje pilotnega projekta.
   Odredbodajalec lahko sprejme take spremembe v skladu z načeli dobrega finančnega poslovodenja in načelom proporcionalnosti.

      V Bruslju, 18. avgusta 2010

            Za Komisijo

            Predsednik

         José Manuel BARROSO

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.

      PRILOGA
      Področje: potrošniška politika

         Pilotni projekt iz proračunske vrstice 17 02 04

      Pravna podlaga: točka (a) člena 49(6) Uredbe Sveta (ES, Euratom) št. 1605/2002
      1 milijon EUR odobrenih sredstev je namenjen za začetek pilotnega projekta za krepitev moči potrošnikov ter učinkovitosti in stabilnosti evropskih finančnih trgov prek izobraževalnih ukrepov in zagotavljanja svetovanja potrošnikom.
      Število načrtovanih ukrepov: GD SANCO načrtuje 3 različne ukrepe glede krepitve moči potrošnikov na področju finančnih storitev prek:
      izobraževalnih tečajev na področju finančnih storitev za potrošniška združenja in druge zainteresirane neprofitne strani, ki zagotavljajo informacije in svetovanje končnim uporabnikom finančnih storitev v okviru obstoječe okvirne pogodbe. Za ta ukrep bo septembra 2010 izbran izvajalec v okviru obstoječe okvirne pogodbe v višini 200 000 EUR,
      študije, ki bo v vsaki državi članici opredelila neprofitne organizacije, ki potrošnikom zagotavljajo splošno svetovanje o finančnih storitvah, ocenila najboljše prakse pri splošnem finančnem svetovanju in opredelila potrebe navedenih organizacij po izobraževanju na področju finančnega svetovanja. Za to študijo bo namenjenih 150 000 EUR, povabilo k oddaji ponudb (pogodba za izvajanje storitev) pa bo objavljeno avgusta 2010.
      Nadaljnji izobraževalni tečaji o finančnih storitvah za neprofitne organizacije, ki potrošnikom zagotavljajo splošno svetovanje o finančnih storitvah, bodo organizirani za spremljanje rezultatov navedene študije. Za ta izobraževalni ukrep bo namenjenih 650 000 EUR, povabilo k oddaji ponudb (pogodba za izvajanje storitev) pa bo objavljeno maja 2011.


title: Sklep Sveta z dne 19. maja 2003 o podpisu v imenu Evropske skupnosti in začasni uporabi Okvirnega sporazuma o večstranskem jedrsko-okoljskem programu v Ruski federaciji in njegovega Protokola v zvezi z zahtevki, sodnimi postopki in odškodninami ter o potrditvi sklenitve navedenega sporazuma in njegovega protokola s strani Komisije v imenu Evropske skupnosti za atomsko energijo

text:
Pomembno pravno obvestilo

|

32003D0462

Uradni list L 155 , 24/06/2003 str. 0035 - 0036

		Sklep Svetaz dne 19. maja 2003o podpisu v imenu Evropske skupnosti in začasni uporabi Okvirnega sporazuma o večstranskem jedrsko-okoljskem programu v Ruski federaciji in njegovega Protokola v zvezi z zahtevki, sodnimi postopki in odškodninami ter o potrditvi sklenitve navedenega sporazuma in njegovega protokola s strani Komisije v imenu Evropske skupnosti za atomsko energijo(2003/462/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega stavka člena 181a(3) v povezavi s prvim stavkom člena 300 (2) Pogodbe,ob upoštevanju Pogodbe o ustanovitvi Evropske skupnosti za atomsko energijo, zlasti odstavka 2 člena 101 Pogodbe,ob upoštevanju predloga Komisije,ker:(1) Je Komisija v imenu Skupnosti sodelovala v pogajanjih z Rusko federacijo o Okvirnem sporazumu o večstranskem jedrsko-okoljskem programu v Ruski federaciji (VJOPR) in o Protokolu v zvezi z zahtevki, sodnimi postopki in odškodninami.(2) Komisija in zadevne države članice morajo uskladiti svoja stališča pred sestanki z odborom VJOPR.(3) Če bo sklenjen, je treba Sporazum in njegov Protokol podpisati v imenu Evropske skupnosti.(4) Je treba potrditi sklenitev Sporazuma in njegovega Protokola s strani Komisije v imenu Evropske skupnosti za atomsko energijo –SKLENIL:Člen 1S tem se v imenu Evropske skupnosti potrjuje podpis Okvirnega sporazuma in njegovega Protokola o večstranskem jedrsko-okoljskem programu v Ruski federaciji in njegovega Protokola v zvezi z zahtevki, sodnimi postopki in odškodninami, ob upoštevanju Sklepa Sveta o sklenitvi navedenega sporazuma.Besedilo Sporazuma in njegovega Protokola je priloženo temu sklepu.Člen 2S tem sklepom se potrdi sklenitev Sporazuma in njegovega protokola s strani Komisije v imenu Evropske skupnosti za atomsko energijo.Člen 3V odboru iz člena 4 Sporazuma (Odbor VJOPR) zastopa Skupnost Komisija.Člen 4Predsednik Sveta je pooblaščen, da imenuje osebo/e, pooblaščeno/e za podpis Okvirnega sporazuma in njegovega Protokola v imenu Skupnosti, pod pogojem, da bosta sklenjena.Člen 5Dokler ne začne veljati, se Sporazum in njegov Protokol od dneva podpisa uporabljata začasno.V Bruslju, 19. maja 2003Za SvetPredsednikG. Papandreou--------------------------------------------------


title: Določitev novih pristojnosti podpredsednika Evropske komisije Jacquesa Barrota Sklep Evropskega parlamenta z dne 18. junija 2008 o določitvi novih pristojnosti podpredsednika Komisije Jacquesa Barrota

text:
               27.11.2009

               SL

               Uradni list Evropske unije

               CE 286/103

         Sreda, 18. junij 2008Določitev novih pristojnosti podpredsednika Evropske komisije Jacquesa Barrota
   P6_TA(2008)0290
   Sklep Evropskega parlamenta z dne 18. junija 2008 o določitvi novih pristojnosti podpredsednika Komisije Jacquesa Barrota
   2009/C 286 E/40

      Evropski parlament,
   ob upoštevanju člena 217(2) Pogodbe ES,
   ob upoštevanju točke 5 Okvirnega sporazuma o odnosih med Evropskim parlamentom in Komisijo (1),
   ob upoštevanju predloga o spremembi obveznosti podpredsednika Komisije Jacquesa Barrota z dne 9. maja 2008,
   ob upoštevanju zaslišanja podpredsednika pred pristojnim parlamentarnim odborom dne 16. junija 2008,
   ob upoštevanju člena 99 svojega Poslovnika,

               1.

               potrjuje nove obveznosti podpredsednika Komisije Jacquesa Barrota za preostanek mandata Komisije do 31. oktobra 2009;

               2.

               naroči svojemu predsedniku, naj ta sklep posreduje Svetu, Komisiji in vladam držav članic.

      (1)  UL C 117 E, 18.5.2006, str. 123.


title: Sklep Komisije z dne 17. novembra 1997 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo (Besedilo se nanaša na EGP)

text:
Pomembno pravno obvestilo

|

31997D0796

Uradni list L 323 , 26/11/1997 str. 0038 - 0038

		Sklep Komisijez dne 17. novembra 1997o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo(Besedilo se nanaša na EGP)(97/796/ESPJ, Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za premog in jeklo, zlasti njenega prvega odstavka člena 95,ob upoštevanju Pogodbe o ustanovitvi Evropske skupnosti za atomsko energijo, zlasti njenega drugega odstavka člena 101,ker je dokler ne začne veljati Sporazum o partnerstvu in sodelovanju, podpisan v Bruslju 9. februarja 1995, treba sprejeti Začasni trgovinski sporazum, podpisan v Bruslju 28. novembra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani;ker je sprejetje Začasnega trgovinskega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;po posvetovanju s posvetovalnim odborom in po soglasju Sveta z dne 22. julija 1997,SKLENILA:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, skupaj s Protokolom in izjavami se sprejme v imenu Evropske skupnosti za premog in jeklo in Evropske skupnosti za atomsko energijo.Besedila so priloga temu sklepu [1].Člen 2Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, predvideno v členu 33 Začasnega trgovinskega sporazuma.V Bruslju,17. novembra 1997Za KomisijoJacques SanterPredsednik[1] UL L 235, 26.8.1997, str. 3.--------------------------------------------------


title: Decision No 12-2005 of the Court of Auditors of the European Communities of 10 March 2005 regarding public access to Court of Auditors documents

text:
               20.4.2005

               SL

               Uradni list Evropske unije

               C 96/1

      SKLEP št. 12-2005
   z dne 10. marca 2005
   o dostopu javnosti do dokumentov Računskega sodišča
   (2005/C 96/01)
   RAČUNSKO SODIŠČE EVROPSKIH SKUPNOSTI JE –
   ob upoštevanju svojega Poslovnika (1) in zlasti člena 30 Poslovnika,
   ob upoštevanju Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti členov 143(2) in 144(1) Uredbe,
   ob upoštevanju naslednjega:
   Drugi odstavek člena 1 Pogodbe o Evropski uniji poudarja načelo odprtosti in navaja, da ta pogodba označuje novo stopnjo v procesu oblikovanja vse tesnejše zveze med narodi Evrope, v kateri se odločitve sprejemajo čim bolj javno in v kar najtesnejši povezavi z državljani.
   Evropski parlament, Svet EU in Komisija v Skupni izjavi (3), ki se nanaša na Uredbo (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (4), pozivajo ostale institucije, naj sprejmejo notranja pravila za dostop javnosti do dokumentov, ki bodo upoštevala načela in omejitve, določene v navedeni uredbi.
   Določbe iz Sklepa št. 18/97 Računskega sodišča o določitvi notranjih pravil za obravnavanje vlog za dostop do dokumentov, ki jih hrani Računsko sodišče (5), so bile sprejete pred sprejetjem Uredbe (ES) št. 1049/2001 in bi jih bilo treba zato revidirati glede na to uredbo in na sodno prakso Sodišča Evropskih skupnosti in Sodišča prve stopnje.
   Z odprtostjo se krepijo legitimnost, uspešnost in odgovornost uprave, s tem pa tudi načela demokracije. V ta namen je treba spodbujati dobro upravno prakso na področju dostopa do dokumentov.
   Vendar pa je treba nekatere javne in zasebne interese zaščititi, tako da se sprejmejo izjeme pri načelu, da ima javnost pravico do dostopa do dokumentov. Zlasti morajo biti ustrezno upoštevani mednarodni revizijski standardi v zvezi z zaupnostjo revizijskih informacij –
   SKLENILO:
   Člen 1
   Namen
   Namen tega sklepa je opredeliti pogoje, omejitve in postopke, v skladu s katerimi Računsko sodišče javnosti zagotovi dostop do dokumentov, ki jih hrani.
   Člen 2
   Upravičenci in področje uporabe
   1.   V okviru in mejah določb iz tega sklepa in mednarodnih standardov, ki urejajo zaupnost revizijskih informacij, ima vsak državljan Unije in vsaka druga fizična ali pravna oseba s stalnim prebivališčem ali uradnim sedežem v kateri od držav članic pravico dostopa do dokumentov Računskega sodišča, ob upoštevanju načel, pogojev in omejitev, opredeljenih v tem sklepu.
   2.   Računsko sodišče lahko ob upoštevanji istih načel, pogojev in omejitev odobri dostop do dokumentov vsaki fizični ali pravni osebi, ki nima stalnega prebivališča ali uradnega sedeža v kateri od držav članic.
   3.   Ta sklep se uporablja za vse dokumente, ki jih hrani Računsko sodišče, se pravi, za dokumente, ki jih sprejelo samo in za dokumente, ki jih je prejelo in jih poseduje.
   4.   Ta sklep ne posega v pravice javnosti do dostopa do dokumentov, ki jih hrani Računsko sodišče, katere lahko izhajajo iz instrumentov mednarodnega prava ali aktov Skupnosti, sprejetih za izvajanje teh instrumentov.
   Člen 3
   Opredelitve
   V tem sklepu:

               (a)

               „dokument“ pomeni vsako vsebino, ne glede na obliko, v kateri je predstavljena (napisana na papirju ali shranjena v elektronski obliki ali kot zvočni, vizualni ali avdiovizualni posnetek);

               (b)

               „tretja oseba“ pomeni vsako fizično ali pravno osebo zunaj Računskega sodišča, vključno z državami članicami, drugimi institucijami in organi Skupnosti in zunaj nje ter tretjimi državami.

         Člen 4
   Izjeme
   1.   Računsko sodišče zavrne dostop do dokumenta, če bi njegovo razkritje ogrozilo zaščito:

               (a)

               javnega interesa, vključno z:

                           —

                           javno varnostjo,

                           —

                           obrambnimi in vojaškimi zadevami,

                           —

                           mednarodnimi odnosi,

                           —

                           finančno, denarno ali gospodarsko politiko Skupnosti ali države članice;

               (b)

               zasebnosti in integritete posameznika, zlasti v skladu z zakonodajo Skupnosti na področju varstva osebnih podatkov.

         2.   Računsko sodišče v skladu s pravili o zaupnosti, določenimi v členih 143(2) in 144(1) Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti, in v ustreznih določbah drugih instrumentov zakonodaje Skupnosti, zavrne dostop do svojih revizijskih ugotovitev. Prav tako lahko zavrne dostop do dokumentov, uporabljenih pri pripravi teh ugotovitev.
   3.   Računsko sodišče zavrne dostop do dokumenta, če bi njegovo razkritje ogrozilo zaščito:

               —

               poslovnih interesov fizične ali pravne osebe, vključno z intelektualno lastnino,

               —

               sodnih postopkov in pravnih nasvetov,

               —

               inšpekcijskih pregledov, preiskav in revizij.

         4.   Če bi dostop do dokumenta, ki ga je Računsko sodišče prejelo ali pripravilo za notranjo uporabo in ki se nanaša na zadevo, o kateri dokončna odločitev še ni bila sprejeta, ogrozil postopek odločanja Računskega sodišča, se dostop do dokumenta zavrne.
   Dostop do dokumenta, ki vsebuje mnenja za notranjo uporabo v okviru razprav in predhodnih posvetovanj znotraj Računskega sodišča, se zavrne tudi po sprejetju zadevne odločitve, če bi razkritje dokumenta ogrozilo postopek odločanja Računskega sodišča.
   5.   Če se prošnja nanaša na dokument, ki ga hrani Računsko sodišče, vendar pa ni njegov avtor, Računsko sodišče potrdi prejem prošnje in sporoči ime osebe, institucije ali organa, na katerega je treba nasloviti vlogo.
   6.   Če katera od izjem, določenih v tem členu, pokriva samo posamezne dele zahtevanega dokumenta, se za preostali del dokumenta dostop omogoči.
   7.   Izjeme iz tega člena se uporabljajo brez poseganja v določbe o dostopu javnosti do arhivskega gradiva Skupnosti, predpisane v Uredbi Sveta (EGS, Euratom) št. 354/83 (6).
   8.   Računsko sodišče lahko ne glede na izjeme, določene v tem členu, sklene, da dovoli dostop do celotnega dokumenta ali njegovega dela, če obstaja prevladujoč javni interes za razkritje dokumenta.
   Člen 5
   Prošnje
   Prošnje za dostop do dokumenta morajo biti pisne (7), na papirju ali v elektronski obliki, v enem od jezikov, navedenih v členu 314 Pogodbe o ES (8), ter dovolj natančne, da lahko Računsko sodišče identificira dokument. Vlagatelj ni dolžan navesti razlogov za prošnjo.
   Člen 6
   Obravnava začetnih prošenj
   1.   Za obravnavo prošenj za dostop do dokumentov je odgovoren direktor Oddelka za zunanje odnose. Vlagatelju pošlje potrdilo o prejemu, preuči prošnjo in odloči o nadaljnjem ukrepanju.
   2.   Direktor Oddelka za zunanje odnose glede na vsebino prošnje o njej obvesti zadevnega člana, generalnega sekretarja, pravno službo ali pooblaščenca za varstvo podatkov in se po potrebi z njimi posvetuje, preden odloči, ali bo zahtevani dokument razkrit.
   3.   Vse prošnje za dostop do dokumentov se obravnavajo brez odlašanja. Računsko sodišče v 15 delovnih dneh od datuma evidentiranja prošnje odobri in v skladu s členom 9 omogoči dostop do zahtevanega dokumenta, ali pa v pisnem odgovoru navede razloge za delno ali popolno zavrnitev prošnje in obvesti vlagatelja o njegovi pravici, da lahko v skladu s členom 7 zaprosi Računsko sodišče za vnovično preučitev stališča.
   4.   Če se prošnja nanaša na zelo dolg dokument ali na veliko število dokumentov, se lahko Računsko sodišče neuradno posvetuje z vlagateljem, da poiščeta ustrezno rešitev. V takšnih primerih se lahko rok, predpisan v odstavku 3, podaljša za 15 delovnih dni, pod pogojem, da je vlagatelj o tem obveščen vnaprej in da so navedeni razlogi za podaljšanje roka.
   Člen 7
   Ponovna preučitev
   1.   Če je bila prošnja delno ali v celoti zavrnjena, lahko vlagatelj v 15 delovnih dneh od datuma prejema odgovora Sodišča slednjega zaprosi, da ponovno preuči svoje stališče.
   2.   Vlagatelj lahko zaprosi za vnovično preučitev tudi v primeru, ko Računsko sodišče ne odgovori v predpisanem roku.
   Člen 8
   Obravnava prošenj za vnovično preučitev
   1.   Prošnje za vnovično preučitev se predložijo predsedniku Računskega sodišča. Predsednik Računskega sodišča se glede na vsebino zadevne prošnje posvetuje z zadevnim članom ali generalnim sekretarjem, po potrebi pa tudi s pravno službo ali pooblaščencem za varstvo podatkov, preden odloči, ali bo zahtevani dokument razkrit.
   2.   Prošnje za ponovno preučitev se obravnavajo brez odlašanja. Računsko sodišče v 15 delovnih dneh od datuma evidentiranja prošnje odobri in v skladu s členom 9 omogoči dostop do zahtevanega dokumenta ali pa v pisnem odgovoru navede razloge za delno ali popolno zavrnitev prošnje. Če Računsko sodišče delno ali v celoti zavrne prošnjo, obvesti vlagatelja o pravnih sredstvih, ki so mu na voljo, in sicer sprožitev sodnega postopka proti Računskemu sodišču in/ali vložitev pritožbe pri varuhu človekovih pravic v skladu s pogoji iz členov 230 oziroma 195 Pogodbe o ES.
   3.   V izjemnih primerih, kadar se prošnja, na primer, nanaša na zelo dolg dokument ali na veliko število dokumentov, se lahko rok, predpisan v odstavku 2, podaljša za 15 delovnih dni, pod pogojem, da je vlagatelj o tem obveščen vnaprej in da so navedeni razlogi za podaljšanje roka.
   4.   Če Računsko sodišče ne odgovori v predpisanem roku, se to obravnava kot odklonilen odgovor in daje vlagatelju pravico do uporabe pravnih sredstev, navedenih v odstavku 2.
   Člen 9
   Dostop po odobritvi prošnje
   1.   Vlagatelju so dokumenti, do katerih mu je Računsko sodišče dovolilo dostop, na voljo v prostorih Računskega sodišča v Luxembourgu, ali pa se mu kopija pošlje po pošti, tudi v elektronski obliki, če je ta na voljo. V prvem primeru se o datumu in času ogleda dokumentov dogovorita vlagatelj in direktor Oddelka za zunanje odnose.
   2.   Vlagatelju se lahko zaračunajo stroški izdelave in pošiljanja kopij. Ti stroški ne smejo prekoračiti dejansko nastalih stroškov. Pregledovanje na kraju samem, kopije z manj kot 20 strani formata A4 in neposredni dostop v elektronski obliki so brezplačni.
   3.   Če je dokument javno dostopen, lahko Računsko sodišče svojo obveznost glede odobritve dostopa do zahtevanega dokumenta izpolni s tem, da vlagatelja obvesti, kako priti do zahtevanega dokumenta.
   4.   Dokumenti se zagotovijo v obstoječi različici in obliki (tudi v elektronski ali drugi obliki) ob upoštevanju želje vlagatelja. Sodišče ni dolžno na zahtevo vlagatelja izdelati novega dokumenta ali zbirati informacij.
   Člen 10
   Razmnoževanje dokumentov
   1.   Dokumentov, posredovanih v skladu s tem sklepom, ni dovoljeno razmnoževati ali izkoriščati v komercialne namene brez predhodnega pisnega dovoljenja Računskega sodišča.
   2.   Ta sklep ne posega v nobena obstoječa pravila o avtorskih pravicah, ki lahko omejijo pravico tretje osebe do razmnoževanja ali izkoriščanja posredovanih dokumentov.
   Člen 11
   Končne določbe
   1.   Sklep št. 18/97 Računskega sodišča z dne 20. februarja 1997 je razveljavljen.
   2.   Ta sklep se objavi v Uradnem listu Evropske unije.
   3.   Veljati začne prvi dan meseca, ki sledi sprejetju tega sklepa.

      V Luxembourgu, 10. marca 2005.

            Za Računsko sodišče

         Hubert WEBER

            Predsednik

      (1)  UL L 18, 20.1.2005, str. 1.

      (2)  UL L 248, 16.9.2002, str. 1.

      (3)  UL L 173, 27.6.2001, str. 5.

      (4)  UL L 145, 31.5.2001, str. 43.

      (5)  UL C 295, 23.9.1998, str. 1.

      (6)  Uredba Sveta (EGS, Euratom) št. 354/83, spremenjena z Uredbo Sveta (ES, Euratom) št. 1700/2003 (UL L 243, 27.9.2003, str. 1).

      (7)  Naslovljene na European Court of Auditors, Director of the External Relations Department, 12 rue Alcide De Gasperi, L-1615 Luxembourg. Faks: (+352) 439 342, e-naslov: Euraud@eca.eu.int.

      (8)  Trenutno: češki, danski, nizozemski, angleški, estonski, finski, francoski, nemški, grški, madžarski, irski, italijanski, latvijski, litvanski, malteški, poljski, portugalski, slovaški, slovenski, španski in švedski jezik.


title: 2014/579/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske agencije za okolje za proračunsko leto 2012

text:
               5.9.2014

               SL

               Uradni list Evropske unije

               L 266/206

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske agencije za okolje za proračunsko leto 2012
   (2014/579/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za okolje za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. Februarja 2014 (05849/2014 - C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), zlasti člena 13 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0235/2014),

               1.

               podeli razrešnico izvršnemu direktorju Evropske agencije za okolje glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 106.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 126, 21.5.2009, str. 13.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2006/695/ES: Sklep Sveta z dne 17. julija 2006 o podpisu in začasni uporabi Sporazuma med Evropsko skupnostjo in Republiko Maldivi o nekaterih vidikih zračnih prevozov#Sporazum med Evropsko skupnostjo in Republiko Maldivi o nekaterih vidikih zračnih prevozov

text:
               17.10.2006

               SL

               Uradni list Evropske unije

               L 286/19

         SKLEP SVETA
   z dne 17. julija 2006
   o podpisu in začasni uporabi Sporazuma med Evropsko skupnostjo in Republiko Maldivi o nekaterih vidikih zračnih prevozov
   (2006/695/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami v Prilogi k Sklepu Sveta, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti, s pogajanji dosegla sporazum z Republiko Maldivi o nekaterih vidikih zračnih prevozov.

               (3)

               Sporazum, ki ga je s pogajanji dosegla Komisija, bi bilo treba s pridržkom njegove kasnejše sklenitve podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Republiko Maldivi o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.
   Člen 3
   Do začetka veljavnosti Sporazuma se le-ta začasno uporablja od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov.
   Člen 4
   Predsednik Sveta je pooblaščen, da pošlje uradno obvestilo iz člena 9(2) Sporazuma.

      V Bruslju, 17. julija 2006

            Za Svet

            Predsednik

         E. TUOMIOJA

    ---documentbreak---

               17.10.2006

               SL

               Uradni list Evropske unije

               L 286/20

         SPORAZUM
   med Evropsko skupnostjo in Republiko Maldivi o nekaterih vidikih zračnih prevozov
   EVROPSKA SKUPNOST
   na eni strani in
   REPUBLIKA MALDIVI (v nadaljnjem besedilu „Maldivi“)
   na drugi strani
   (v nadaljnjem besedilu „pogodbenici“), STA SE –
   OB UGOTOVITVI, da dvostranski sporazumi o zračnem prevozu, sklenjeni med več državami članicami Evropske skupnosti in Maldivi, vsebujejo določbe, ki so v nasprotju z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Maldivi, ki so v nasprotju z zakonodajo Evropske skupnosti, uskladiti s to zakonodajo zaradi vzpostavitve trdne pravne podlage za zračne prevoze med Evropsko skupnostjo in Maldivi ter ohranitve stalnosti teh zračnih prevozov,
   OB UGOTOVITVI, da letalski prevozniki po zakonodaji Evropske skupnosti načeloma ne smejo skleniti sporazumov, ki bi lahko vplivali na trgovino med državami članicami Evropske skupnosti in katerih cilj ali posledica bi bilo preprečevanje, omejevanje ali izkrivljanje konkurence,
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Maldivi, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja,
   OB UGOTOVITVI, da Evropska skupnost v okviru teh pogajanj nima namena povečati skupnega obsega zračnih prevozov med Evropsko skupnostjo in Maldivi, vplivati na ravnovesje med letalskimi prevozniki Skupnosti in letalskimi prevozniki Maldivov ali se pogajati za spremembe določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih priznajo Maldivi, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Maldivi priznajo ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti; in

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik neposredno v lasti ali je njegov večinski lastnik država članica in/ali državljani države članice ali drugih držav, ki so navedene v Prilogi III, in/ali državljani teh drugih držav, in da imajo te države in/ali ti državljani učinkovit nadzor.

         3.   Maldivi lahko zavrnejo, prekličejo, začasno odvzamejo ali omejijo pooblastila ali dovoljenja letalskega prevoznika, ki ga je določila država članica, če:

               (i)

               letalski prevoznik v skladu s Pogodbo o ustanovitvi Evropske skupnosti nima sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti; ali

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen; ali

               (iii)

               letalski prevoznik ni neposredno v lasti ali njegov večinski lastnik ni država članica in/ali državljani države članice ali drugih držav, ki so navedene v Prilogi III, in/ali državljani teh drugih držav, in da te države in/ali ti državljani nimajo učinkovitega nadzora.

         Pri izvajanju svoje pravice iz tega odstavka Maldivi ne diskriminirajo med letalskimi prevozniki Skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Maldivov v skladu z varnostnimi predpisi iz sporazuma med državo članico, ki je določila letalskega prevoznika, in Maldivi uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenje za opravljanje prometa navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe iz členov, navedenih v Prilogi II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njegovem ozemlju za uporabo v zrakoplovu določenega letalskega prevoznika Maldivov, ki opravlja promet med enim krajem na ozemlju te države članice in drugim krajem na ozemlju Maldivov ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(e).
   2.   Za tarife, ki jih zaračuna(-jo) letalski prevoznik(-i), določeni s strani Maldivov v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti.
   Člen 6
   Skladnost s pravili o konkurenci
   1.   Dvostranski sporazumi o zračnih prevozih, sklenjeni med državami članicami in Maldivi, ne posegajo v pravila o konkurenci pogodbenic.
   2.   Določbe, navedene v Prilogi II(f), se razveljavijo in izgubijo pravni učinek.
   Člen 7
   Priloge k Sporazumu
   Priloge k temu sporazumu so njegov sestavni del.
   Člen 8
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 9
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Sporazum med državo članico in Maldivi, ki na dan podpisa tega sporazuma še ne velja in se ne uporablja začasno, je naveden v Prilogi I(b). Ta sporazum se za navedeni sporazum uporablja od začetka njegove veljavnosti ali začasne uporabe.
   Člen 10
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Bruslju, dne enaindvajsetega septembra leta dva tisoč šest sestavljeno v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem jeziku in maldivskem jeziku dhivehi.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República de Maldivas
         Za Maledivskou republiku
         For Republikken Maldiverne
         Für die Republik Malediven
         Maldiivi Vabariigi nimel
         Για τη Δημοκρατία των Μαλδιβών
         For the Republic of Maldives
         Pour la République des Maldives
         Per la Repubblica delle Maldive
         Maldivu Republikas vārdā
         Ma1dyvų Respublikos vardu
         A Maldív Köztársaság részéről
         Għar-Repubblika tal-Maldivi
         Voor de Republiek der Maldiven
         W imieniu Republiki Malediwów
         Pela República das Maldivas
         Za Maldivskú republiku
         Za Republiko Maldivi
         Malediivien tasavallan puolesta
         För Republiken Maldiverna

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnem prevozu med Maldivi in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali:

                           —

                           Sporazum med Zvezno vlado Avstrije in Vlado Republike Maldivi o zračnem prevozu, podpisan v Maleju 4. februarja 1997, v Prilogi II imenovan „Sporazum med Maldivi in Avstrijo“,

                           —

                           Sporazum med Vlado Republike Francije in Vlado Republike Maldivi o zračnem prevozu, podpisan v Maleju 5. februarja 2001, v Prilogi II imenovan „Sporazum med Maldivi in Francijo“,

                           —

                           Sporazum med Zvezno republiko Nemčijo in Vlado Republike Maldivi o zračnem prevozu, podpisan v Maleju 10. novembra 1993, v Prilogi II imenovan „Sporazum med Maldivi in Nemčijo“,

                           —

                           Sporazum med Vlado Kraljevine Nizozemske in Vlado Republike Maldivi o zračnem prevozu med njunima ozemljema in zunaj njunih ozemelj, podpisan v Haagu 23. junija 1994, v Prilogi II imenovan „Sporazum med Maldivi in Nizozemsko“,

                           —

                           Sporazum med Vlado Združenega kraljestva Velike Britanije in Severne Irske ter Vlado Republike Maldivi o zračnem prevozu, podpisan v Maleju 20. januarja 1996, v Prilogi II imenovan „Sporazum med Maldivi in Združenim kraljestvom“, spremenjen z Memorandumom o soglasju, podpisanem v Maleju 7. septembra 2000.

               (b)

               Parafiran ali podpisan sporazum o zračnem prevozu med Maldivi in državo članico Evropske skupnosti, ki na dan podpisa tega sporazuma še ni začel veljati in se ni začasno uporabljal:

                           —

                           Sporazum med Vlado Republike Italije in Vlado Republike Maldivi o zračnem prevozu, parafiran v Maleju 20. januarja 2000, v Prilogi II imenovan „Sporazum med Maldivi in Italijo“.

         PRILOGA II
   Seznam členov sporazumov iz členov 2 do 6 tega sporazuma, navedenih v Prilogi I tega sporazuma

               (a)

               Določitev s strani države članice:

                           —

                           člen 3 Sporazuma med Maldivi in Avstrijo,

                           —

                           člen 3 Sporazuma med Maldivi in Francijo,

                           —

                           člen 4 Sporazuma med Maldivi in Italijo,

                           —

                           člen 4 Sporazuma med Maldivi in Nizozemsko,

                           —

                           člen 4 Sporazuma med Maldivi in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma med Maldivi in Avstrijo,

                           —

                           člen 4 Sporazuma med Maldivi in Francijo,

                           —

                           člen 5 Sporazuma med Maldivi in Italijo,

                           —

                           člen 5 Sporazuma med Maldivi in Nizozemsko,

                           —

                           člen 5 Sporazuma med Maldivi in Združenim kraljestvom.

               (c)

               Varnost:

                           —

                           člen 7 Sporazuma med Maldivi in Francijo,

                           —

                           člen 11 Sporazuma med Maldivi in Italijo,

                           —

                           člen 14 Sporazuma med Maldivi in Nizozemsko.

               (d)

               Obdavčitev letalskega goriva:

                           —

                           člen 7 Sporazuma med Maldivi in Avstrijo,

                           —

                           člen 10 Sporazuma med Maldivi in Francijo,

                           —

                           člen 6 Sporazuma med Maldivi in Nemčijo,

                           —

                           člen 6 Sporazuma med Maldivi in Italijo,

                           —

                           člen 10 Sporazuma med Maldivi in Nizozemsko,

                           —

                           člen 8 Sporazuma med Maldivi in Združenim kraljestvom.

               (e)

               Tarife za prevoz znotraj Evropske skupnosti:

                           —

                           člen 11 Sporazuma med Maldivi in Avstrijo,

                           —

                           člen 14 Sporazuma med Maldivi in Francijo,

                           —

                           člen 10 Sporazuma med Maldivi in Nemčijo,

                           —

                           člen 8 Sporazuma med Maldivi in Italijo,

                           —

                           člen 6 Sporazuma med Maldivi in Nizozemsko,

                           —

                           člen 7 Sporazuma med Maldivi in Združenim kraljestvom.

               (f)

               Skladnost s pravili o konkurenci:

                           —

                           člen 11(2–6) Sporazuma med Maldivi in Avstrijo,

                           —

                           člen 14(3–5) Sporazuma med Maldivi in Francijo,

                           —

                           člen 8(3 in 6) Sporazuma med Maldivi in Italijo,

                           —

                           člen 6(2–5) Sporazuma med Maldivi in Nizozemsko.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu Sporazumom med Evropsko skupnostjo in Švicarsko konfederacijo o zračnem prometu).


title: Sklep Komisije z dne 10. avgusta 2010 o ustanovitvi strokovne skupine za internet stvari

text:
               11.8.2010

               SL

               Uradni list Evropske unije

               C 217/10

         SKLEP KOMISIJE
   z dne 10. avgusta 2010
   o ustanovitvi strokovne skupine za internet stvari
   2010/C 217/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Kot je poudarila Komisija v sporočilu z naslovom „Internet stvari – akcijski načrt za Evropo“ (v nadaljnjem besedilu: sporočilo), je pomembno, da se na evropski ravni ustanovi mehanizem, sestavljen iz več zainteresiranih strani, ki bo Komisiji svetoval pri oblikovanju evropske strategije, ki naj bi se ji sledilo pri izvajanju različnih ukrepov iz sporočila.

               (2)

               Zato je treba za področje interneta stvari ustanoviti strokovno skupino ter opredeliti njene naloge in sestavo.

               (3)

               Skupina naj bi poenostavila dialog med zainteresiranimi stranmi.

               (4)

               Sestavljajo jo organizacije, usposobljene za področja prava, gospodarstva in tehnologije, saj so ta povezana z internetom stvari. To so lahko industrijska in trgovinska združenja, evropske organizacije za standardizacijo, mednarodni partnerji, potrošniške organizacije in civilna družba, raziskovalne in akademske ustanove ter opazovalci iz držav članic EU in zainteresiranih institucij EU, npr. Odbora regij in Evropskega ekonomsko-socialnega odbora.

               (5)

               Ne glede na Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (1) je treba za člane skupine določiti pravila o razkritju informacij.

               (6)

               Osebne podatke o članih skupine je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2).

               (7)

               Primerno je, da se določi obdobje uporabe tega sklepa. Komisija bo pravočasno obravnavala, ali je to obdobje smiselno podaljšati –

         SPREJELA NASLEDNJI SKLEP:
   Člen 1
   Vsebina
   Z dnem objave tega sklepa v Uradnem listu Evropske unije se ustanovi strokovna skupina za internet stvari (v nadaljnjem besedilu: skupina).
   Člen 2
   Naloge
   Naloge skupine so:

               (a)

               svetovati Komisiji, kako najbolje reševati tehnične, pravne in organizacijske izzive na evropski ravni;

               (b)

               spodbujati izmenjavo izkušenj in dobrih praks ter v skupini, sestavljeni iz več zainteresiranih strani, zbirati ustne in pisne prispevke, po potrebi tudi mednarodne prispevke;

               (c)

               v okviru digitalne agende za Evropo, ki je ena od osrednjih pobud strategije Evropa 2020, prispevati k skupni viziji razvoja in uvedbe interneta stvari.

         Člen 3
   Posvetovanje
   1.   Komisija se lahko posvetuje s skupino o vseh zadevah, ki se po njenem mnenju pomembne za razvoj interneta stvari v Evropi, in njene člane spodbuja, da predlagajo nadaljnje teme za razpravo.
   Člen 4
   Članstvo – imenovanje
   1.   Skupino sestavlja največ 45 članov.
   2.   Sestavljajo jo organizacije, usposobljene za področja prava, gospodarstva in tehnologije, saj so ta povezana z internetom stvari.
   3.   Komisija izbere določeno število organizacij, ki imenujejo svoje predstavnike in njihove namestnike.
   4.   Člani skupine ostanejo na položajih do zamenjave oziroma izteka mandata.
   5.   Člane, ki pri razpravah skupine ne morejo več učinkovito sodelovati, in člane, ki dajo odpoved ali ne izpolnjujejo pogojev iz odstavka 3 tega člena ali člena 339 Pogodbe o delovanju Evropske unije, je mogoče za preostanek njihovega mandata zamenjati.
   6.   Imena organizacij se objavijo v registru strokovnih skupin.
   7.   Imena članov se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje predstavnik Komisije.
   2.   Po dogovoru s Komisijo in na podlagi mandata, ki ga določi skupina, se lahko za posebna vprašanja ustanovijo podskupine. Take skupine se po izpolnjeni nalogi takoj razrešijo.
   3.   Komisija lahko začasno povabi strokovnjake s posebnim znanjem o določeni zadevi na dnevnem redu, ki niso člani skupine, da sodelujejo pri delu skupine ali podskupine. Poleg tega lahko predstavnik Komisije posameznikom in ustanovam podeli status opazovalca.
   4.   Člani strokovnih skupin in njihovi predstavniki kot tudi povabljeni strokovnjaki in opazovalci spoštujejo obveznosti o varovanju poslovne skrivnosti, določene v pogodbah in njihovih izvedbenih pravilih, ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom. Če te določbe ne spoštujejo, lahko Komisija ustrezno ukrepa.
   5.   Administrativne storitve zagotovi Komisija. Sestankov skupine in njenih podskupin se lahko udeležujejo tudi drugi zainteresirani uradniki Komisije.
   6.   Skupina sprejme poslovnik na podlagi standardnega poslovnika za strokovne skupine.
   7.   Komisija objavi ustrezne informacije o dejavnostih skupine v samem registru ali s povezavo z registra na posebno spletno stran.
   Člen 6
   Stroški sestankov
   1.   Člani skupine za svoje storitve niso plačani.
   2.   Potne stroške in dnevnice, ki članom, opazovalcem in strokovnjakom nastanejo z dejavnostmi skupine, povrne Komisija v skladu s svojimi veljavnimi predpisi.
   3.   Ti stroški se povrnejo v mejah letnih proračunskih sredstev, ki jih skupini dodeli pristojni oddelek Komisije.
   Člen 7
   Uporaba
   Ta sklep se uporablja do 31. decembra 2012.
   Člen 8
   Ta sklep začne veljati dan po objavi v Uradnem listu Evropske unije.

      V Bruslju, 10. avgusta 2010

            Za Komisijo

            Predsednik

         José Manuel BARROSO

      (1)  UL L 317, 3.12.2001, str. 1.

      (2)  UL L 8, 12.1.2001, str. 1.


title: 2006/173/ES: Sklep Komisije z dne  13. februarja 2006  o razveljavitvi Sklepa Komisije 2001/645/ES o sprejetju zavez, ponujenih v zvezi s protidampinškim postopkom glede uvoza folije iz polietilen tereftalata s poreklom, med drugim, iz Indije

text:
               8.3.2006

               SL

               Uradni list Evropske unije

               L 68/37

      SKLEP KOMISIJE

   z dne 13. februarja 2006
   o razveljavitvi Sklepa Komisije 2001/645/ES o sprejetju zavez, ponujenih v zvezi s protidampinškim postopkom glede uvoza folije iz polietilen tereftalata s poreklom, med drugim, iz Indije
   (2006/173/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti („osnovna uredba“) (1), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   PREJŠNJI POSTOPEK

               (1)

               Svet je z Uredbo Sveta (ES) št. 1676/2001 (2) uvedel dokončne protidampinške dajatve na uvoz folije iz polietilen tereftalata („PET“) s poreklom, med drugim, iz Indije. Ukrepi na uvoz folije iz PET s poreklom iz Indije so bili v obliki dajatve ad valorem v višini od 0 % do 62,6 %.

               (2)

               Komisija je 22. avgusta 2001 s Sklepom 2001/645/ES (3) sprejela zaveze, ki jih je ponudilo pet indijskih proizvajalcev: Ester Industries Limited („Ester“), Flex Industries Limited („Flex“), Garware Polyester Limited („Garware“), MTZ Polyfilms Limited („MTZ“), in Polyplex Corporation Limited („Polyplex“).

               (3)

               Komisija je 22. novembra 2003 (4) začela delni vmesni pregled Uredbe (ES) št. 1676/2001, omejen na obliko dokončnih protidampinških ukrepov. Ta preiskava se je zaključila z Uredbo Sveta (ES) št. 365/2006 (5), ki je spremenila Uredbo (ES) št. 1676/2001.

         B.   UMIK SPREJETJA ZAVEZ

               (4)

               Kot je navedeno v uvodnih izjavah 22 do 25 Uredbe (ES) št. 365/2006 in po posvetovanju z vsemi zainteresiranimi strankami, so zaveze v sedanji obliki neustrezne za preprečevanje škodljivih učinkov dampinga, saj so povezane s preobsežnim nadzorom, težavnim izvrševanjem in nesprejemljivim tveganjem. Na podlagi tega in v skladu z ustreznimi klavzulami zadevnih zavez, ki pooblaščajo Komisijo, da enostransko umakne sprejetje zavez, se je ta odločila, da umakne sprejetje zavez.

               (5)

               Komisija je zadevne indijske organe in proizvajalce izvoznike z Uredbo (ES) št. 365/2006 obvestila, da je predlagala umik sprejetja sedanjih zavez. Zainteresiranim strankam je bila dana možnost, da podajo svoje pripombe.

               (6)

               Pripombe so obravnavane v uvodnih izjavah 27 do 31 Uredbe (ES) št. 365/2006.

         C.   RAZVELJAVITEV SKLEPA 2001/645/ES

               (7)

               Glede na zgoraj navedeno je treba Sklep 2001/645/ES o sprejetju zavez družb Ester Industries Limited („Ester“), Flex Industries Limited („Flex“), Garware Polyester Limited („Garware“), MTZ Polyfilms Limited („MTZ“) in Polyplex Corporation Limited („Polyplex“) razveljaviti.

               (8)

               Hkrati s tem sklepom je Svet z Uredbo (ES) št. 366/2006 (6) uvedel dokončne protidampinške dajatve na uvoz folije iz polietilen tereftalata („PET“) s poreklom, med drugim, iz Indije v Skupnost –

         SKLENILA:
   Člen 1
   Sklep 2001/645/ES se razveljavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 13. februarja 2006

            Za Komisijo

         Peter MANDELSON

            Član Komisije

      (1)  UL L  56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 227, 23.8.2001, str. 1.

      (3)  UL L 227, 23.8.2001, str. 56.

      (4)  UL C 281, 22.11.2003, str. 4.

      (5)  Glej stran 1 tega Uradnega lista.

      (6)  Glej stran 6 tega Uradnega lista.